ફિલ્મની વાર્તા અમૃતસર(પંજાબ)ની છે, જ્યાં વિક્કી (વિક્કી કૌશલ) અને રૂમી (તાપસી પન્નૂ) વચ્ચે ઊંડો પ્રેમ છે. વિક્કી હંમેશા ઘરની છત પરથી કૂદીને રૂમીને મળવા જતો હોય છે અને આ વાતની જાણકારી સંપૂર્ણ મોહલ્લાને હોય છે. જ્યારે આ વાતની જાણકારી રૂમીનાં પરિવારને થાય છે ત્યારે તેનો પરિવાર કહે છે કે વિક્કીએ રૂમી સાથે લગ્ન કરવા હશે તો ઘરે આવીને હાથ માંગવો પડશે. વાર્તામાં ટ્વિસ્ટ ત્યારે આવે છે જ્યારે રૂમીનાં લગ્ન એનઆરઆઈ રૉબી (અભિષેક બચ્ચન) સાથે નક્કી થાય છે. આ વાત સાંભળીને વિક્કી સ્તબ્ધ રહી જાય છે. વાર્તામાં ઘણાં વળાંકો આવે છે. છેલ્લે શું થાય છે તે જોવા માટે તમારે ફિલ્મ જોવી પડશે.